หักเงินเดือนดันยอดคืนหนี้ กยศ. พุ่ง
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า ในปีงบประมาณ 2562 ที่ผ่านมา กองทุนได้รับชำระหนี้จำนวน 31,005 ล้านบาท เพิ่มขึ้นมากกว่าปีที่ผ่านมา 20% ซึ่งถือว่าสูงสุดในประวัติการณ์ในการรับชำระหนี้ของกองทุน โดยสาเหตุหลักมาจากผลการรับชำระหนี้ดีขึ้น เนื่องจากเป็นปีแรกที่กองทุนเริ่มหักเงินเดือนผู้กู้ยืมเพื่อชำระหนี้ผ่านองค์กรนายจ้างภาครัฐและเอกชน ได้แก่ ส่วนราชการที่อยู่ในระบบจ่ายตรงของกรมบัญชีกลาง รัฐวิสาหกิจ องค์กรปกครองส่วนท้องถิ่น และบริษัทเอกชนขนาดใหญ่ 7,000 แห่ง รวมทั้งเป็นผลจากมาตรการชั่วคราว ที่จูงใจให้ผู้กู้ยืมมาชำระหนี้ปิดบัญชีโดยลดเบี้ยปรับ 85% สำหรับผู้กู้ยืมที่ค้างชำระหนี้ ซึ่งมีผู้กู้ยืมเข้าร่วมมาตรการมากกว่า 40,000 ราย,ขอบคุณผู้กู้ยืมรุ่นพี่ทุกท่านที่ชำระเงินคืนเพื่อส่งมอบโอกาสให้รุ่นน้อง รวมถึงหน่วยงานองค์กรนายจ้างทุกแห่งที่ให้ความร่วมมือในการหักเงินเดือน โดยกองทุนจะนำเงินที่ได้รับชำระคืนมาใช้ในการสร้างโอกาสให้แก่นักเรียน นักศึกษาที่มีความจำเป็นต้องกู้ยืมตามวัตถุประสงค์ของกองทุน และมั่นใจว่ากองทุนมีเงินเพียงพอให้กู้ยืมโดยไม่ต้องใช้งบประมาณแผ่นดิน,สำหรับการให้กู้ยืมปีการศึกษา 2562 เป็นปีแรกที่กองทุนไม่ได้จำกัดโควตาการกู้ยืมสำหรับผู้ขาดแคลนทุนทรัพย์ และขอยืนยันว่าผู้ที่ขาดแคลนทุนทรัพย์จะสามารถกู้ยืมเงินเพื่อสร้างโอกาสได้ทุกคน และขณะนี้มีผู้ได้กู้ยืมแล้ว 534,704 ราย คิดเป็นเงินให้กู้ยืม 26,180 ล้านบาท ทั้งนี้ การให้กู้ยืมในปีการศึกษา 2562 ยังไม่เสร็จสิ้น และในปีการศึกษา 2563 กองทุนจะเพิ่มค่าครองชีพให้กับผู้กู้ยืมทุกระดับอีกรายละ 600 บาทต่อเดือน,จนถึงปัจจุบันกองทุนได้ให้โอกาสแก่นักเรียน นักศึกษาทั่วประเทศไปแล้วทั้งสิ้น 5.64 ล้านราย เป็นเงินให้กู้ยืมแล้วกว่า 607,491 ล้านบาท ประกอบด้วย ผู้กู้ที่อยู่ระหว่างการศึกษา และปลอดหนี้จำนวนนี้ 838,521 ราย ผู้กู้ที่,ชำระหนี้เสร็จสิ้นแล้ว 1.10 ล้านราย ขณะที่ผู้กู้ที่อยู่ระหว่างการชำระหนี้ 3.64 ล้านราย และผู้กู้เสียชีวิตหรือทุพพลภาพ 57,826 ราย.
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า ในปีงบประมาณ 2562 ที่ผ่านมา กองทุนได้รับชำระหนี้จำนวน 31,005 ล้านบาท
ชัยณรงค์ กัจฉปานันท์,กยศ.,ผู้กู้ยืม,ชำระหนี้,ขาดแคลนทุนทรัพย์,ปลอดหนี้,ค่าครองชีพ